** - Revija Gea. Za živahne debate.**



**Poljudnoznanstvena revija Gea je uporabna pri večini šolskih predmetov.**

**Skrbno izbiramo raznolike tematike, naša ambicija je zajeti čim več znanstvenih področij. Prav tako »izbirčni« smo pri izbiri avtorjev prispevkov. Zavedamo se, da moramo k sodelovanju pritegniti tiste, ki znajo pisati strokovno, a zanimivo in privlačno. Ponosni smo, da je glavnina prispevkov avtorskih.**

* Vsebinsko je Gea razdeljena na poljudnoznanstveni del s članki s znanstveno vsebino, intervjuji s slovenskimi znanstveniki in raziskovalci ter aktualnimi novičkami z različnih področij znanosti. V drugem delu pa objavljamo potopisne vsebine in zanimivosti iz sveta in Slovenije z izobraževalno noto (predstavljeni kraji, predeli in države so »postavljeni« v zgodovinski in družbeni okvir).
* Zaradi naštetega je lahko revija Gea pomemben pripomoček pri poučevanju različnih predmetov v osnovni in srednji šoli, kar nam potrjuje tudi korespondenca med učitelji in uredništvom ter prošnje, ki jih prejmemo – tudi od samih učencev in dijakov – za posredovanje člankov iz aktualnega in preteklih letnikov za uporabo pri pouku. Hkrati ustreznost in uporabnost besedil dokazuje tudi dejstvo, da se besedila iz revije Gea redno ponatiskujejo (delno ali v celoti) v učbenikih in priročnikih različnih slovenskih založb ter v izpitnih polah Državnega izpitnega centra.
* Ustrezna terminologija je bistvena za verodostojno predstavitev poljudnoznanstvenih tematik. S tem ko k soustvarjanju vabimo strokovnjake s posameznih področij, ki so v stiku z novostmi v znanosti, poskrbimo, da je tudi terminologija sveža in aktualna.
* Kljub temu da se trudimo za poljudnost besedil, se znanstveni terminologiji ne izogibamo, ampak jo po potrebi v člankih pojasnimo. Skozi zanimive vsebine znanstvena oziroma strokovna terminologija tako prehaja v širšo rabo in bogati slovenski jezik. Vsi članki so tudi skrbno lektorsko pregledani.
* **Novi naročniki** revije Gea letos prejmejo knjigo **Kratka zgodovina skoraj vsega**.
* Naročniki prejmejo tudi **3-mesečni brezplačni dostop do aplikacije MK Plus**. V aplikaciji so na voljo zvočnice, e-knjige, branke in druge vsebine za celo družino.